शाहको अन्त्येष्टि बिहीबार
नेपाल क्रिकेट संघ (क्यान)का पूर्व अध्यक्ष जयकुमार नाथ शाहको बुधबार निधन भएको छ । लामो समयदेखि मुटु रोगबाट ग्रसित ८९ वर्षीय शाहको उपचारका क्रममा नर्भिक अस्पतालमा मृत्यु भएको हो ।
काठमाडौं — नेपाल क्रिकेट संघ (क्यान)का पूर्व अध्यक्ष जयकुमार नाथ शाहको बुधबार निधन भएको छ । लामो समयदेखि मुटु रोगबाट ग्रसित ८९ वर्षीय शाहको उपचारका क्रममा नर्भिक अस्पतालमा मृत्यु भएको हो ।नेपाल क्रिकेट संघका पूर्व अध्यक्ष जयकुमार नाथ शाहको बिहीबार अन्त्येष्टि हुने भएको छ । शाहको बुधबार राजधानीको नर्भिक अस्पतालमा बिहान १० बजे निधन भएको थियो । एक साता अघि थापाथली स्थित आफ्नै घरमा लडेपछि शाहलाई अस्पतला भर्ना गरिएको र मष्तिस्क पक्षघात भएको र उपचारकै क्रममा निधन भएको उनको छोरा अमरले बताए । शाहको शवलाई उनको घरैमा राखिने भएको छ । शाह नेपाली क्रिकेटको सर्वोच्च निकाय क्यानको ४ दशक भन्दा बढी अध्यक्ष रहे । उनकै कार्यकालमा नेपालले सन् १९९६ मा अन्तर्राष्ट्रिय क्रिकेट खेल्न सु्रू गरेको थियो । उनी पछि एसियाली क्रिकेट महासंघको उपाध्यक्ष पनि भए । उनलाई विश्व क्रिकेटको मक्का मानिएको मेरिलेबोन क्रिकेट क्लबले आजिवन सदस्यता प्रदान गरेको थियो । उनी त्यो सदस्यता पाउने एक्लो नेपाली हुन् ।